Noch d' Ergebniss vo da Voikszälung vo 2001[29] håm se domois 73,6 % vo da Bevökerrung zur remisch-katholischen Kirchen und 4,7 % zua aner vo de evangelischen Kirchen (ywerwiangd Augschburger Bekenntnis, sötaner Helvetischs Bekenntnis). Epper 180.000 Kristen, des san 2,2 % vo da Bevökerrung, san Midgliader vo orthodoxe Kirchen gweesen. Zur Oidkatholischen Kirchen håm se guade 15.000 Gleibige bekånnt, des san guade 0,2 % vo da Bevökerrung. Wia aa in Deitschlånd san de Midgliaderzoin vo de Kirchen ryckleiffig, am End vom Jor 2009 hod de Zoi vo de Katholiken mid 5,53 Mio. vo 8,376 Mio. Eiwoner netter mer 66 % oder guade zwaa drittl vo da Bevökerrung betrong.[30] Relatiav greesser is da Ryckgång bei de evangelischen Kirchen gweesen, grod amoi 3,9 % håm se im Jor 2008 no ois Midgliader zua aner vo de Evangelischen Kirchen in Esterreich bekånnt.[31]